OzLabs/hebrew-wiki-articles huggingface dataset:
Vuelve

Vuelve הוא אלבום האולפן הרביעי של הזמר הפוארטו ריקני ריקי מרטין. האלבום יצא לאור ב-10 בפברואר 1998 דרך חברות התקליטים Sony Latin וקולומביה רקורדס.

האלבום הגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי,<ref></ref><ref></ref> וזכה בפרס גראמי לאלבום הפופ הלטיני הטוב ביותר בטקס גראמי ה-41, שנערך ב-24 בפברואר 1999.<ref></ref>

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ריקי מרטין
קטגוריה:אלבומים בספרדית
קטגוריה:זוכי פרס גראמי לאלבום הפופ הלטיני של השנה
Life (אלבום של ריקי מרטין)

Life הוא אלבום האולפן השמיני של הזמר הפוארטו ריקני ריקי מרטין. האלבום יצא לאור לראשונה באירופה ב-10 באוקטובר 2005 דרך חברת התקליטים קולומביה רקורדס. יום לאחר מכן יצא האלבום בארצות הברית, וכשבוע לאחר מכן ביפן.

האלבום הגיע למקום השישי במצעד האלבומים האמריקאי בילבורד 200, לאחר שמכר כ-73 אלף עותקים בשבוע הראשון להוצאתו.<ref></ref>

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ריקי מרטין
קטגוריה:אלבומים בספרדית
הדרך השלישית (הרשות הפלסטינית)

הדרך השלישית (בערבית: الطريق الثالث) היא מפלגה ליברלית פלסטינית.<ref></ref> המפלגה נוסדה ב-16 בדצמבר 2005 על ידי סלאם פיאד וחנאן עשראווי, על מנת לספק אלטרנטיבה למערכת הדו-מפלגתית שמנהלות המפלגות חמאס ופת"ח.<ref></ref>

בבחירות לרשות המחוקקת הפלסטינית 2006 קיבלה המפלגה 2.41% מהקולות העממיים וזכתה בשניים מתוך 132 המושבים של המועצה המחוקקת הפלסטינית. לאחר תוצאות הבחירות והכישלון שנחלה המפלגה, המפלגה למעשה נעלמה מהמגרש הפוליטי, עם זאת ביולי 2015 קיימו ראשי המפלגה סדרת פגישות ברמאללה ובחברון כדי לדון ביכולתה של המפלגה להפעיל מחדש את מצעה ולשוב.<ref>[https://www.middleeastmonitor.com/news/middle-east/20104-palestinian-politics-to-see-re-emergence-of-the-third-way Palestinian politics to see re-emergence of the Third Way] . The Middle East Monitor, 29 July 2015</ref>

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מפלגות ותנועות פלסטיניות
פלסטין
קטגוריה:מפלגות שהוקמו ב-2005
Pausa

Pausa הוא מיני-אלבום של הזמר הפוארטו ריקני ריקי מרטין. האלבום יצא לאור ב-28 במאי 2020 דרך חברת התקליטים Sony Latin. זהו המיני-אלבום הראשון של מרטין, והאלבום הראשון שהוציא הזמר מאז אלבומו A Quien Quiera Escuchar משנת 2015.

האלבום תוכנן תחילה להיות אלבום אולפן באורך מלא, אך התוכניות שונו עקב מגפת הקורונה. מרטין פיצל את האלבום לשני מיני-אלבומים כאשר הראשון מביניהם, Pausa, כולל בעיקרו בלדות ושירים איטיים, והשני, Play, כולל שירים קיצביים יותר.

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ריקי מרטין
קטגוריה:מיני-אלבומים בספרדית
קטגוריה:מיני-אלבומי חברת סוני מיוזיק לטין
נתן אדמס

נתן אדמס (באנגלית: Nathan Adams; ידוע גם כ"דינרבון", באנגלית: Dinnerbone; נולד ב-23 ביולי 1991) הוא מפתח משחקי וידאו בריטי, שעובד בחברה Mojang Studios, ואחראי על פיתוח המשחק מיינקראפט מאז מרץ 2012.

== ראשית חייו ==
אדמס נולד בשרוסברי, הממלכה המאוחדת ב־23 ביולי 1991. מאוחר יותר, הוא אמר שלמד תכנות בגיל 10 על ידי יצירת בוטים ב-MSN.

== קריירה ==
לאחר שסיים את לימודיו התיכוניים הוא לא התקבל לקולג', ולכן מצא עבודה בחברה קטנה לפיתוח אתרים. לאחר מכן הוא נשכר על מנת לעבוד על יצירת מודים למיינקראפט של חברת CraftBukkit. לאחר שהחברה Mojang Studios רכשה את השליטה על CraftBukkit, אדמס הועבר לעבוד על פיתוח ה-API של מיינקראפט, מה שאיפשר למפתחי הרחבות גישה קלה יותר לקבצים של המשחק. הוא נשכר רשמית על ידי Mojang Studios ב-28 בפברואר 2012, והחל לעבוד על מיינקראפט החל מ-27 במרץ. אדמס עזב את העבודה על מיינקראפט באוקטובר 2015 כדי לעבוד על יישום חדש למשחק, וחזר בפברואר 2017. כיום הוא משמש כמנהל הטכני של המשחק.

== חיים אישיים ==
אדמס נשוי לאלכסנדרה "מיסמרצ'ניה" זייג'ץ' (Aleksandra "MissMarzenia" Zając), מנהלת הפרויקטים ב-Mojang Studios. יש להם בן אחד, שנולד ב-2 באוקטובר 2016. אדמס הוא עיוור צבעים, ויש לו קושי להבדיל בין הצבעים אדום וירוק. ב-21 במרץ 2019, אדמס קיבל אזרחות שוודית.

== קישורים חיצוניים ==

== הערות שוליים ==

קטגוריה:מתכנתים בריטים
קטגוריה:מתכנתים שוודים
קטגוריה:אנגלים שנולדו ב-1991
קטגוריה:שוודים שנולדו ב-1991
Almas del Silencio

Almas del Silencio הוא אלבום האולפן השביעי של הזמר הפוארטו ריקני ריקי מרטין. האלבום יצא לאור ב-20 במאי 2003 דרך חברות התקליטים Sony Discos וקולומביה רקורדס. אלבום זה הוא האלבום הראשון של מרטין בשפה הספרדית מאז אלבומו Vuelve משנת 1998.

האלבום הגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי.<ref></ref><ref></ref> עד נובמבר 2006 מכר מעל למיליון עותקים ברחבי העולם.<ref></ref>

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ריקי מרטין
קטגוריה:אלבומים בספרדית
Sound Loaded

Sound Loaded הוא אלבום האולפן השישי של הזמר הפוארטו ריקני ריקי מרטין. האלבום יצא לאור ב-14 בנובמבר 2000 דרך חברת התקליטים קולומביה רקורדס. אלבום זה הוא האלבום השני של מרטין בשפה האנגלית.

האלבום מכר כשני מיליון עותקים בארצות הברית, שם הגיע למעמד פלטינה כפולה.<ref></ref> האלבום כולל את הלהיטים "She Bangs" ו-"Nobody Wants to Be Lonely", שלאחר שיצא כסינגל השני מהאלבום שונה לדואט עם כריסטינה אגילרה. טרם הוצאת הסינגל המשותף נכלל השיר באלבום בגרסתו המקורית, ללא אגילרה, ומאוחר יותר שונה האלבום כך שכלל את הדואט.

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ריקי מרטין
קטגוריה:אלבומים בספרדית
קטגוריה:אלבומים שהופקו על ידי וולטר אפאנאסייף
איגואנה קובנית

איגואנה קובנית (שם מדעי: Cyclura nubila) היא מין של איגואנה מהסוג איגואנת סלעים, החיה באי קובה ובאיי קיימן שבקריביים. היא מצויה בסכנת הכחדה.

איגואנה מגיע לאורך ממוצע של 40סנטימטרים, אם כי נמצאו גם פרטים באורך של 1.6 מטר (כולל הזנב הארוך), כאשר הזכרים גדולים יותר מהנקבות. היא שרירית ובעלת רכס קוצים לאורך הגב ועמוד השדרה וגם על כיפת הראש. הזנב שרירי וחזק והאיגואנה יכולה לרוץ במהירות בעזרת רגליה הקצרות בעלות האצבעות הארוכות. צבע האיגואנה מגיע לאפור כהה עד לאדמדם או כתום כהה, כשהגוף מפוספס בפסים אפורים כהים עד שחורים. האיגואנות הצעירות נוטות להיות חומות כהות עד ירוקות. האיגואנה מצוידת בעין קודקוד, במרכז מצחה.

האיגואנה היא אוכלת צמחים הניזונה בעיקר (מעל 95% מהמזון) מעלים, פרחים ופירות קרקעיים. היא ניזונה מצמחייה קשיחה או מלוחה, כמו קקטוסים מהמין Opuntia stricta, מעלי מנגרובים שונים ומזיתים. היא מגוונת בתדירות נמוכה גם ממזון מהחי, לרוב חרקים, סרטנים, דגים או זוחלים קטנים יותר ובמקרים מסוימים נצפה קניבליזם. האיגואנה יכולה לשרוד ללא מים במשך זמן רב.

היא מצויה בסכנה בטבע עקב הרס בית גידולה, עקב מרעה של צאן שהובא לקובה וכן עקב סחר בחיות מחמד וציד לא חוקי. החל מ-2003 האיגואנה כלולה ברשימת המינים בסכנת הכחדה של חוקת ארצות הברית ומצבה לפי הרשימה האדומה של IUCN הוא "פגיע".

==תת-מינים==
לאיגואנה זו יש 2 תת-מינים:
* Cyclura nubila caymanensis - מצוי רק באיי קיימן.
* Cyclura nubila nubila - מצוי רק בקובה.

==קישורים חיצוניים==

==הערות שוליים==

קטגוריה:טקסונים שתוארו בידי ג'ון אדוארד גריי
קטגוריה:איגואנות
קטגוריה:קובה: זוחלים
קטגוריה:בעלי חיים שתוארו ב-1831
וויקומב וונדררס

מועדון הכדורגל וויקומב וונדררס (באנגלית: Wycombe Wanderers Football Club) הוא מועדון כדורגל מהעיר היי וויקומב, במחוז בקינגהאמשייר שבדרום-מזרח אנגליה. הקבוצה מארחת את משחקיה הביתיים באצטדיון "אדמס פארק", הנמצא בעיר.

המועדון, מאז הצטרף לפוטבול ליג ב-1985, התנדנד לרוב בין הליגה השלישית והרביעית באנגליה, אולם בעונת 2019/2020, לראשונה בהיסטוריה, עלה לליגה השנייה באנגליה, הפוטבול ליג צ'מפיונשיפ.

==היסטוריה==
המועדון הוקם בשנת 1887, בפגישת האגודה שנערכה בסטים אנג'ין פאב שבסטיישן רוד, והוא אחד הוותיקים באנגליה. בשנותיה הראשונות שיחקה הקבוצה בעיקר משחקי ידידות והתחרתה בגביעים מקומיים. ב-1895 עברה הקבוצה לשחק בלואקס פארק שהיה ביתה במשך 95 שנים, וב-1896 הצטרף המועדון לליגה הדרומית באנגליה. המועדון התנגד פעמיים להפוך להיות מועדון מקצועני תחת הפוטבול ליג, וזכה ב-2 אליפויות בליגה חובבנית שנקראה "הליגה הספרטנית", והצטרפה ל"ליגה האיסת'מיאנית" ב-1921, שהיא ליגה מקומית של לונדון רבתי. בשנת 1931 זכתה הקבוצה בגביע ה-FA לחובבים, באצטדיון ארסנל, כש-32 אלף צופים במשחק (אחד המשחקים הנצפים בתולדות המועדון), כשניצחה 0–1 את הייאס. לאחר מלחמת העולם השנייה, ב-1947, הקפטן ואחד השחקנים החשובים בתולדות המועדון פרנק אדמס (על שמו האצטדיון כיום), שעשה 331 הופעות והבקיע 104 שערים בליגה הספרטנית, תרם למועדון את אצטדיון לואקס. בשנת 1952 מונה סיד קאן למאמן הקבוצה, וב-1956 זכה המועדון בפעם הראשונה בליגה האיסת'מיאנית, והצליחה לזכות בו בפעם השנייה עונה לאחר מכן, ובנוסף הגיעה לגמר ה-FA החובבני השני שלה, אך הפסידה. בשנת 1968 מונה בריאן לי למאמן הקבוצה והקבוצה זכתה ב-3 תוארי הליגה האיסת'מיאנית ב-4 העונות הבאות שלה, והגיעה לסיבוב השלישי של גביע ה-FA בפעם הראשונה בהיסטוריה.

בשנת 1985 הצטרפה הקבוצה לליגת Gola – שהיא ליגה לאומית חובבנית שממנה עולים לליגות המקצועניות של ה-EFL (שכיום נקראת הליגה הלאומית האנגלית). בשנת 1990 עברה הקבוצה למשכנה הנוכחי, אצטדיון אדמס פארק, ומינתה את מרטין אוניל למאמנה. בשנת 1991 זכתה הקבוצה ב-"FA Trophy" (גביע האתגר של ה-FA), ופספסה עליית ליגה בנקודה אחת. לאחר מכן זכתה שוב בגביע עונה אחת לאחר מכן, והצליחה להעפיל לפוטבול ליג השנייה (הליגה הרביעית). הישג השיא של המועדון הוא הגעה לחצי גמר גביע ה-FA בעונת 2000/2001, לאחר שניצחה את וולברהמפטון וונדררס, וימבלדון ולסטר סיטי באחת העונות הזכורות של המועדון.

בעונת 2003/2004 ירדה שוב לפוטבול ליג השלישית (הליגה החמישית). בעונת 2006/2007 הצליחה להעפיל לחצי גמר גביע הליגה האנגלית. בעונת 2008/2009 העפילה לפוטבול ליג הראשונה שהיא הליגה השלישית באנגליה, אך עונה לאחר מכן ירדה חזרה לליגה הרביעית והמשיכה להתנדנד בין הליגה השלישית והרביעית בהמשך. בעונת 2017/2018 עלתה לליגה השלישית, ובעונת 2019/2020 הצליחה להגיע להישג השיא בהיסטוריה שלה והעפילה לצ'מפיונשיפ שהיא הליגה השנייה באנגליה, לראשונה בתולדותיה, לאחר ניצחון בגמר הפלייאוף על אוקספורד יונייטד באצטדיון ומבלי. בעונה שלאחר מכן שבה לפוטבול ליג הראשונה לאחר שסיימה במקום ה-22 בצ'מפיונשיפ בעונת 2020/2021.

==קישורים חיצוניים==

* 

קטגוריה:קבוצות כדורגל אנגליות
קטגוריה:קבוצות כדורגל שהוקמו ב-1887
קטגוריה:בקינגהאמשייר
תרגיל בנישואין

תרגיל בנישואין (בצרפתית: Domicile conjugal) הוא סרט קולנוע צרפתי משנת 1970, בבימויו של פרנסואה טריפו ובכיכובם של ז'אן-פייר לאו וקלוד ז'אד.

== יצירת הסרט ==
זהו הסרט הרביעי בסדרת דואנל וההמשך הישיר לנשיקות גנובות. פרנסואה טריפו ביים וכתב את התסריט יחד עם קלוד דה ז'יברה וברנאר רבון . הפסקול נכתב על ידי . בסרט נכללו התייחסויות רבות לסרטים אחרים ולאירועים מחייו של טריפו.<ref name=":0" />

== עלילה ==
לאחר שהפרק הקודם בקורותיו של אנטואן דואנל הסתיים באירוסיהם של אנטואן וקריסטין, הפרק הנוכחי עוסק בחייהם כזוג נשוי.

קריסטין מעבירה שיעורי נגינה בכינור ואנטואן עובד בצביעת ציפורנים לחנויות פרחים. נסיונותיו לצבוע את הפרחים באמצעים כימיים נכשלים והוא מתחיל לעבוד בחברה שמשווקת סירות, שם הוא פוגש אישה יפנית בשם קיוקו ופותח ברומן איתה. בינתיים קריסטין יולדת בן, שמקבל את השם "אלפונס". לבסוף נפרד אנטואן מקיוקו וחוזר לגדל את אלפונס יחד עם קריסטין.

== שחקנים ודמויות ==
* ז'אן-פייר לאו – אנטואן דואנל 
* קלוד ז'אד – כריסטין דואנל
* – קיוקו
* דניאל סקלדי – לוסיאן דרבון
* קלר דיאמל – גברת דרבון
* ברברה לאאז' – מוניק

== ביקורת ==
באתר Rotten Tomatoes, המאגד ביקורות על סרטים, קיבל הסרט 76 אחוזי תמיכה בהתבסס על 21 ביקורות.<ref></ref>

רוג'ר איברט העניק לסרט ארבעה כוכבים, ותיאר אותו כסרט "הגון ואוהב". לדבריו, הסרט מעניק את התחושה שאירועי היום-יום מרתקים בעיניו של טריפו לא פחות מאירועים הרואיים או מלודרמטיים.<ref></ref> וינסנט קנבי כתב ב"ניו יורק טיימס" שהסרט הוא "קומדיה ביתית שופעת" שנוצרה על ידי במאי בוגר ובטוח בעצמו.<ref name=":0"></ref> פיטר בראדשו דירג את הסרט במקום העשירי ברשימת "20 הסרטים הטובים ביותר של פרנסואה טריפו" של "הגרדיאן", וכתב שזהו אולי הסרט המוזר והעצוב ביותר בסדרת דואנל, ושתפקידו של דואנל כצובע פרחים הוא "סמל נוקב לחוסר התוחלת הרדוד של האמנות".<ref></ref>

נתן גרוס כינה את הסרט "וירטואוזי" ושיבח את התסריט, העריכה והבימוי; לדבריו, זהו סרט צרפתי אופייני שמזכיר את עבודותיו של רנה קלייר.<ref></ref> בביקורת בעיתון "מעריב" כתב יורם פורת שגם בסרט זה לא איבד טריפו את "הקסם התמים שבסרטיו הראשונים".<ref></ref> ד. אהרון, לעומת זאת, כתב שהסרט מאכזב וש"הרפתקאותיו החביבות והאקסצנטריות" של אנטואן "איבדו הרבה מכנותן וטבעיותן".<ref></ref>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סרטי 1970
קטגוריה:סרטי פרנסואה טריפו
לנה ריין

לנה ריין (באנגלית: Lena Raine; נולדה ב-29 בפברואר 1984), הידועה גם כלנה שאפל (באנגלית: Lena Chappelle),<ref></ref> היא מפיקה ומלחינה אמריקאית. ריין ידועה בעיקר בזכות עבודתה על הפסקולים של Celeste ו-Guild Wars 2. היא הלחינה מוזיקה למשחקי וידאו שונים אחרים, כולל מיינקראפט ו-Chicory: A Colorful Tale.

== חיים וקריירה ==
לריין הייתה חשיפה מוקדמת למוזיקה עקב השתתפות במקהלה בגיל צעיר. אביה היה גם כנר.<ref name="originalsoundversion.com"></ref> היא התוודעה לעיבוד MIDI באמצעות קהילת מעריצים של סוניק הקיפוד, ובתחילה יצרה גרסאות MIDI לשירים שהכירה ואז יצרה מוזיקה מקורית.<ref></ref> בהמשך למדה בקולג' לאמנויות בקורניש לתואר בהרכב מוזיקלי.<ref name="originalsoundversion.com"/> ריין היא גם טרנסג'נדרית.<ref></ref>

ריין ידועה בעיקר בזכות עבודתה על הפסקולים של Celeste ו-Guild Wars 2.<ref name="gamespot.com"></ref> היא עבדה ב-ArenaNet במשך שש שנים, והלחינה פסקולים של Guild Wars 2.<ref name="massivelyop.com"></ref> ב- ArenaNet, היא ומקליין דימר היו in-house מלחינים של המוזיקה להרחבת המשחק נכון לשנת 2015, Guild Wars 2: Heart of Thorns.<ref></ref> היא עזבה את ArenaNet בשנת 2016.<ref name="massivelyop.com"/>

בשנת 2018 שחררה ריין את הרפתקת הטקסט ESC באתר itch.io. ריין היה היזם והמלחין של ESC, עם תמונות חזותיות שנוצרו על ידי Dataerase.<ref></ref><ref></ref> בשנת 2019 הוציאה את אלבום הבכורה שלה, Oneknowing.<ref name="vice.com"></ref> היא הלחינה מוזיקה עבור מיינקראפט, ויצרה ארבעה קטעי מוזיקה חדשים עבור 1.16 "Nether Update" בשנת 2020.<ref></ref> ריין יצרה את פסקול המשחק Chicory: A Colorful Tale, שיצא בשנת 2021.<ref></ref>

== הוקרה ==
ריין הייתה מועמדת לאהלק"ט וניצחה בASCAP ציון משחקי הווידאו של השנה בשנת 2019.<ref></ref><ref></ref>

== דיסקוגרפיה ==
=== אלבומי אולפן ושירים ===
{| class="wikitable"
!שנה
!כותרת
!הערות
|-
|1999
|Changing of the Tide<ref></ref>
|
|-
| rowspan="3" |2016
|Acoustic Collection
|אוסף אקוסטי
|-
|Singularity
|
|-
|Snowflight
|
|-
|2017
|Chip Collection
|צ'יפ מיוזיק
|-
| rowspan="2" |2018
|Lullaby For Lancer
|
|-
|A Day On The Road
|
|-
|2019
|Oneknowing<ref name="vice.com"/>
|
|-
|2020
|Reknowing<ref></ref>
|אלבום רמיקס של Oneknowing
|-
|}

=== פסקולים ===
{| class="wikitable"
!שנה
!כותרת
!סוג
|-
|2013
|Music Madness
| rowspan="9" |משחק וידאו
|-
|2014
|Dead State
|-
|2015
|Guild Wars 2: Heart of Thorns<ref name="gamespot.com"/>
|-
| rowspan="3" |2016
|Hackmud
|-
|UPSHIFT
|-
|PANIC at Multiverse High!
|-
| rowspan="3" |2018
|ESCISM (סאונד מקורי)
|-
|Celeste - Madeline's Grab Bag
|-
|Celeste
|-
| rowspan="2" |2019
|סטיבן יוניברס: הסרט
|סרט טלוויזיה
|-
|Celeste: Farewell (סאונד מקורי)
| rowspan="7" |משחק וידאו
|-
| rowspan="3" |2020
|מיינקראפט - גרסה 1.16<ref></ref>
|-
|
|-
|Sackboy: A Big Adventure
|-
| rowspan="2" |2021
|Celeste Classic 2: Lani's Trek
|-
|Chicory: A Colorful Tale<ref></ref>
|-
|בקרוב
|Earthblade<ref></ref>
|}

== קישורים חיצוניים ==

* 

* [https://minecraft.gamepedia.com/Lena_Raine לנה ריין בויקי-מיינקראפט]
* [https://www.youtube.com/watch?v=AkHJF2-3VPs Radical Dreamland is on YouTube], באתר YouTube

== הערות שוליים ==

קטגוריה:מפיקות אמריקאיות
קטגוריה:מלחינות אמריקאיות במאה ה-20
קטגוריה:מלחינות אמריקאיות במאה ה-21
קטגוריה:בוגרי מכללת קורניש לאמנויות
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
עבד א-לטיף א-זיאני

עבד א-לטיף בן ראשד א-זיאני (בערבית: عبد اللطيف بن راشد الزياني; נולד ב-15 באפריל 1954) הוא מהנדס ופוליטיקאי בחרייני ולוטננט גנרל לשעבר בכוחות ההגנה של בחריין המכהן, החל מפברואר 2020, כשר החוץ של בחריין.

הוא מונה לתפקיד לאחר שכיהן במשך כ-9 שנים כמזכ"ל מועצת שיתוף הפעולה של מדינות המפרץ (GCC).<ref name="grc"></ref> א-זיאני היה המזכיר הכללי החמישי של המועצה והראשון בעל רקע צבאי. בינואר 2020, הוא מונה לשר החוץ של בחריין, במקומו של ח'אלד בן אחמד אאל ח'ליפה.<ref name="Arabiya"></ref>

== ביוגרפיה ==
זיאני נולד ב-15 באפריל 1954 במוחארק, ממלכת בחריין. הוא סיים את לימודיו באקדמיה הצבאית המלכותית בסנדהרסט שבבריטניה.<ref name="bna1apr"></ref> זיאני הוא גם בוגר התוכנית להנדסת אווירונאוטיקה בפרת, סקוטלנד (1978). בנוסף הוא בעל תואר שני בניהול לוגיסטי מהמכון הטכנולוגי של חיל האוויר האמריקאי בדייטון, אוהיו (1980). זיאני הוא בעל דוקטורט בחקר ביצועים מבית הספר של הצי ללימודים מתקדמים במונטריי, קליפורניה (1986). בשנת 1988 לקח חלק בקורסי פיקוד ומטה בפורט לוונוורת', קנזס וקיבל את חרב הכבוד יחד עם התואר מאסטר לוגיסטיקן (קצין לוגיסטיקה מומחה) מצבא ארצות הברית. בשנת 2008 השתתף בתוכנית "מנהיגים בהתהוות" של אוניברסיטת הרווארד.<ref name="cv"></ref>

=== בצבא ובפוליטיקה ===
זיאני שימש בתפקידים בכוחות ההגנה של בחריין, בתפקידי שרים וגם באוניברסיטה. הוא מונה לקצין בכוחות ההגנה של בחריין בשנת 1973.<ref name="cemc"></ref> הוא סיים את שירותו בכוחות ההגנה ב-2 ביוני 2004, עת החל לשמש ראש שירותי הביטחון הציבורי בדרגת מייג'ור גנרל במשרד הפנים הבחרייני.<ref name="tra2july"></ref> בשנת 2010 הועלה לדרגת לוטננט גנרל. ב-10 ביוני 2010 לאחר סיום שירותו הצבאי מונה ליועץ (בדרגת שר) לשר החוץ הבחרייני.<ref name="bna21june"></ref> במקביל שימש כמרצה באוניברסיטת המפרץ הערבי, וכפרופסור למתמטיקה וסטטיסטיקה באוניברסיטת מרילנד בבחריין, וכפרופסור לשיטות מחקר כמותניות באוניברסיטת בחריין.

ב-1 באפריל 2011 מונה זיאני למזכיר הכללי של מועצת שיתוף הפעולה של מדינות המפרץ (GCC). בתחילה שלחה בחריין מועמד אחר לתפקיד, מוחמד בן איברהים אל מוטאווה.<ref name="arabiya27may"></ref><ref name="hab2nov"></ref> עם זאת, בשל התנגדותה החריפה של קטאר למינויו, החליטה בחריין במאי 2010 לשלוח את זיאני לתפקיד במקום.<ref name="gnews28may10"></ref><ref name="gdn29may"></ref> זיאני החליף את הקטרי, עבד א-רחמן א-אטייה ששימש בתפקיד המזכ"ל מאפריל 2002.<ref></ref> כהונתו בתפקיד הסתיימה ב-31 במרץ 2020 ובאפריל 2020 הוא החליף את ח'אלד בן אחמד אאל ח'ליפה כשר החוץ של בחריין.<ref></ref>
א-זיאני (משמאל, הכי קרוב למצלמה) לצד ראש הממשלה, [[בנימין נתניהו, נשיא ארצות הברית, דונלד טראמפ ושר החוץ של איחוד האמירויות, עבדאללה בן זאיד אאל נהיאן בטקס חתימת הסכמי אברהם במדשאה הדרומית של הבית הלבן, 15 בספטמבר 2020]]
[[נשיא מדינת ישראל ראובן ריבלין בפגישה עם א-זיאני בבית הנשיא, בעת ביקורו בישראל בנובמבר 2020]]
ב-15 בספטמבר 2020 היה מן החותמים על הסכמי הנורמליזציה בין ישראל לאיחוד האמירויות ובחריין, ועל הסכם בחריין-ישראל במדשאה הדרומית של הבית הלבן.<ref></ref>

== קישורים חיצוניים ==

== הערות שוליים ==

קטגוריה:פוליטיקאים בחריינים
קטגוריה:שרי החוץ של בחריין
קטגוריה:בוגרי האקדמיה הצבאית המלכותית בסנדהרסט
קטגוריה:הסכמי אברהם: אישים
קטגוריה:ילידי 1954
יחסי מצרים–פורטוגל

יחסי מצרים–פורטוגל הם היחסים בין מצרים לפורטוגל.

== היסטוריה ==
בשנת 1505 פרצה המלחמה הממלוכית–פורטוגזית בשל ניסיונות ההתפשטות של האימפריה הפורטוגזית, ורצונם לשלוט בסחר התבלינים. המלחמה כללה בעיקר קרבות ימיים ונמשכה עד לנפילת הסולטנות הממלוכית בשנת 1517.

בשנת 1906 כוננה ממלכת פורטוגל יחסים דיפלומטיים עם ח'דיוות מצרים. היחסים נותקו בשנת 1956, אולם חודשו שוב בשנת 1972. בשנת 2016 ערך נשיא מצרים, עבד אל-פתאח א-סיסי ביקור רשמי בליסבון. באפריל 2018 ביקר נשיא פורטוגל, מרסלו רבלו דה סוזה בקהיר, ונפגש עם נשיא מצרים, עבד אל-פתאח א-סיסי.

== יחסים דיפלומטיים ==
שתי המדינות הן חברות פעילות באיחוד מדינות הים התיכון, הדיאלוג האירופי האפריקאי ופורום הים התיכון. בנוסף, שתי המדינות חולקות אינטרס עמוק להשגת יציבות וביטחון בעולם בכלל ובאזור הים התיכון בפרט.

== נציגויות דיפלומטיות ==
* מצרים מחזיקה בפורטוגל שגרירות בליסבון.
* פורטוגל מחזיקה במצרים שגרירות בקהיר וקונסוליה באלכסנדריה.

==קישורים חיצוניים==

== הערות שוליים ==
יחסי אירלנד–מצרים

יחסי אירלנד–מצרים הם היחסים בין מצרים לאירלנד.

== היסטוריה ==
אירלנד כוננה יחסים דיפלומטיים עם מצרים בשנת 1975. שגרירות אירלנד בקהיר נפתחה באותה שנה. מצרים פתחה שגרירות באירלנד בשנת 1978, והייתה המדינה הערבית הראשונה שעשתה זאת.

ב-17 בפברואר 2019 נפגשו שר החוץ המצרי סאמח שוכרי וסגן ראש ממשלת אירלנד ושר החוץ והסחר סיימון קובני, ודנו בדרכים להגביר את היחסים הדו-צדדיים בתחומים שונים ובנושאים משותפים. שוכרי שיבח את קשרי שיתוף הפעולה בין קהיר לדבלין, והצביע כי ביקורו של שר החוץ מציין את יום השנה ה-40 להקמת היחסים הדיפלומטיים בין שתי המדינות.

== הגירה ==
כיום ישנם 1,055 מצרים החיים באירלנד.

== נציגויות דיפלומטיות ==
* אירלנד מחזיקה במצרים שגרירות בקהיר וקונסוליה כללית באלכסנדריה.
* מצרים מחזיקה באירלנד שגרירות בדבלין.

== הערות שוליים ==
אגס הלנה היפה

אגס הלנה היפה (בצרפתית: Poire belle Hélène; נהגה: פואר בל אלן; בגרמנית: Birne Helene) הוא קינוח עשוי אגסים עלומים (אגסים שנשלקו בסירופ סוכר) המוגשים עם גלידת וניל וסירופ שוקולד.

בגרסאות פשוטות יותר מחליפים את האגסים העלומים באגסים משומרים ושקדים חתוכים.

== היסטוריה ==

הקינוח הומצא בשנת 1864 לערך, על ידי השף הצרפתי אוגוסט אסקופייה.

המאכל נקרא על שם האופרטה "הלנה היפה" מאת ז'אק אופנבך.

== קישורים חיצוניים ==

* [https://www.hashulchan.co.il/מתכונים/טרייפל-עוגת-דבש/ אגס הלנה היפה] באתר "השולחן"
* 
* 

== הערות שוליים ==

הלנה
הלנה
הלנה
גלובידנס

גלובידנס (שם מדעי: Globidens; מילולית: "שיני גלובוס") הוא סוג של זוחל ימי נכחד שחי במשך הקרטיקון לפני 84.6 עד 66 מיליון שנה מזמננו. מוסזאורוס זה היה קטן יחסית לבני המשפחה, והגיע רק עד אורך 6 מטרים בממוצע. הוא תואר לראשונה בידי החוקר האמריקאי צ'ארלס ו. גילמור ב-1912.

המאובנים שלו התגלו באזורים שונים לאורך העולם, ביניהם במרוקו, אינדונזיה, אנגולה וארצות הברית. ככל הנראה הוא היה בעל תפוצה נרחבת בימים במשך המזוזואיקון, עד הכחדת הקרטיקון הגדולה.

זוחל זה היה דומה לפלייטקרפוס, עם מבנה גוף עגלגל בעל סנפירים רחבים, זנב קצר יחסית ולסתות מסיביות כבדות בעלות שיניים מעוגלות שהותאמו לרסק טרף כמו דגים או דיונונים וכן אמוניטים שהוא תפס.

בסוג זה התגלו לאורך השנים מינים רבים, אך חלקם שויכו לסוגים אחרים כמו Carinodens או Igdamanosaurus ואף לסוגי איכתיוזאורים. מרבית המאובנים כוללים שרידי שיניים מעוגלות וחזקות.

== קישורים חיצוניים ==

קטגוריה:בעלי חיים שתוארו ב-1912
קטגוריה:טקסונים שתוארו בידי צ'ארלס ו. גילמור
קטגוריה:מוסזאוריים
קטגוריה:מוסזאורים שחיו באסיה
קטגוריה:מוסזאורים שחיו באפריקה
קטגוריה:מוסזאורים שחיו באמריקה הצפונית
קטגוריה:מאובני טקסונים שתוארו ב-1912
יחסי דומיניקה–צ'ילה

יחסי דומיניקה–צ'ילה הם היחסים הדיפלומטיים הרשמיים שבין קהיליית דומיניקה לבין הרפובליקה של צ'ילה. שתי המדינות חברות בארגון מדינות אמריקה, הקהילה של אמריקה הלטינית והמדינות הקריביות והאו"ם.

== היסטוריה ==
באפריל 2012, במסגרת פסגת אמריקה שהתקיימה בקרטחנה דה אינדיאס, נפגש נשיא צ'ילה סבסטיאן פיניירה עם ראש ממשלת דומיניקה, רוזוולט סקרריט. כתוצאה מפגישה זו שלחה הסוכנות לשיתוף פעולה בינלאומי בצ'ילה משלחת טכנית לדומיניקה לביצוע אבחון של תחום הדייג במדינה. כעבור שנתיים, ב-24 ביוני 2014, שתי המדינות חתמו על הסכם הפטור של אשרות לבעלי דרכון דיפלומטי רשמי.

== יחסים מסחריים ==
המסחר בין שתי המדינות הסתכם ב-4,000 דולר בשנת 2016, והיווה צמיחה של 6.8% בחמש השנים האחרונות. המוצרים העיקריים שמייצאת צ'ילה לדומיניקה היו מקרל, עץ ומשקאות לא אלכוהוליים, ואילו דומיניקה מייצאת לצ'ילה בעיקר ממסרים ובגדים.

== נציגויות דיפלומטיות ==
* דומיניקה איננה מיוצגת במקסיקו הן בדרג השגרירות והן בדרג הקונסולרי.
* מקסיקו מיוצגת בדומיניקה באמצעות שגרירותה בקינגסטון, ג'מייקה.

==קישורים חיצוניים==

== הערות שוליים ==
DC FanDome

DC FanDome הוא כנס בידור וקומיקס המתקיים באופן מקוון באתר האינטרנט של DC Comics והפך לפופולרי מאוד בשל הצצה בלעדית לסרטים וסדרות בהפקת החברה. הכינוס נוצר והוכרז ביוני 2020, כתגובה של האחים וורנר ו-DC לביטול אירוע קומיק-קון סן דייגו לשנת 2020 עקב מגפת הקורונה. הכנס הציג מידע על תכנים מבוססי DC, כולל על סרטי DC Extended Universe, זיכיון הטלוויזיה יקום החץ, ספרי קומיקס ומשחקי וידאו.

== היסטוריה ==
===אירוע 2020===
מידע אודות אירוע מעריצים של DC קומיקס פורסם לראשונה באפריל 2020 כאשר מגפת COVID-19 אילצה את ביטול אירועי E3 2020 ואת ביטולו של קומיקון סן דייגו 2020. 

ב-14 ביוני 2020, הודיעו האחים וורנר על כינוס מקוון נפרד בלבד בנושא DC. כנס DC FanDome הוצג כ"חוויה וירטואלית סוחפת וחינמית". אירוע בן 24 שעות שהתקיים ב-22 באוגוסט 2020. 
מנחים צולמו על מסך ירוק והוצגו על "במת היכל הגיבורים" הווירטואלית שתוכננה על ידי איש הקריאייטיב הראשי של DC, ג'ים לי. חלק מהפאנלים הגדולים יותר שהיו צריכים להתרחש במהלך שיחת וידאו השתמשו ברקעים ייחודיים. האירוע צולם במשך שבועיים בסוף יולי 2020 והושלם עד 15 באוגוסט 2020.

ב-19 באוגוסט 2020, הוכרז כי FanDome יחולק ליומיים. המצגת הראשית, שכותרתה "DC FanDome: היכל הגיבורים", נערכה ב-22 באוגוסט. החלק השני, "DC FanDome: Explore the Multiverse", שודר ב-12 בספטמבר. 

הכניסה לאירוע הייתה חופשית והיו בו הצצות למגוון סרטי DC, סדרות טלוויזיה, קומיקס ומשחקי וידאו חדשים. כולל פרטים על זיכיון יקום החץ. בפאנלים הווירטואליים הוצגו ראיונות של צוות השחקנים ויוצרים של פרויקטים רבים של DC בהווה ובעתיד כמו באטמן, בלאק אדם, יחידת המתאבדים 2, ליגת הצדק: גרסת סניידר, וונדר וומן 1984, שהאזאם! 2: זעם האלים, הפלאש ועוד פרויקטים קולנועיים גדולים במסגרת היקום הקולנועי של DC. האירוע שודר במגוון שפות: אנגלית, ספרדית, סינית מסורתית, יפנית, קוריאנית, פורטוגזית, צרפתית, גרמנית ואיטלקית.

אירוע DC FanDome נצפה על ידי 22 מיליון איש ב-220 מדינות בשידור חי 24 שעות ביממה בשנת 2020. שודר בטוויטר וביוטיוב ב-53 ו-82 מדינות, בהתאמה.

===אירוע 2021===
באוקטובר 2021 האירוע כלל חשיפה לסרטים עתידיים וזיכיונות של DC קומיקס כמו באטמן, שהאזאם! 2: זעם האלים, אדם השחור, אקוומן 2: הממלכה האבודה, כמו גם הצצה למשחקי וידאו חדשים וסדרות. השתתפו בו בין היתר דוויין ג'ונסון, מאט ריבס ורוברט פטינסון.

===אירוע 2022===
אירוע וירטואלי בוטל מכיוון שניתן היה לקיים מפגשים פנים אל פנים עם דעיכת מגפת הקורונה.

== קישורים חיצוניים ==
* 

קטגוריה:DC קומיקס
מישהו איתי כאן (שיר)

"מישהו איתי כאן" הוא סינגל של הזמר-יוצר בניה ברבי, שיצא לאור ב-12 במרץ 2018, כסינגל הראשון מתוך אלבומו השני, "מישהו איתי כאן".

== רקע וכתיבה ==
את השיר כתב והלחין ברבי יחד עם הזמרים-יוצרים אליעד נחום ודודי בר דוד, והוא בסגנון המוזיקה האתנית, בדומה לשירים נוספים של ברבי. את השיר הפיק פטריק סבג, בדומה ללהיטו של ברבי, "תפסת לי מקום", ושירים נוספים מתוך האלבום "מישהו איתי כאן".

== הצלחה ==
השיר הגיע לראשונה למקום ה-7 במצעד ההשמעות ברדיו השבועי של מדיה פורסט, בשיאו הגיע למקום ה-2, וצעד במצעד כ-5 שבועות. במצעד הרשמי של גלגלצ הגיע השיר בשיאו למקום הראשון. גם במצעדי הפזמונים העבריים השנתיים זכה השיר להצלחה רבה, תוך שהגיע למקום ה-10 במצעד של מדיה פורסט, ה-14 במצעד של גלגלצ, ה-13 במצעד של כאן גימל וה-6 במצעד של אקו"ם און אייר.

נכון ליולי 2021, השיר עומד על כ-27 מיליון צפיות באתר יוטיוב, ולמעלה מ-6 מיליון השמעות ברשת הזרמת המדיה ספוטיפיי.<ref></ref>

== ביקורת ==
אתר פרוגי העניק לשיר ביקורת חיובית: "כבר בתחילת השיר אפשר לראות בו משהו אחר, מיוחד ולא רגיל. משהו בשילוב הלחן, המילים וקולו המיוחד של ברבי מצליחים להביא משהו מיוחד ומצוין. הוא מתפתח לאט לאט ונהיה טוב יותר מרגע לרגע. הוא נעים לאוזן, אמיתי, בלתי רגיל ובעיק עושה חשק שהשיר לא יגמר (או שיתחיל מחדששוב ושוב). סך הכל השיר טוב, טוב מדי אפילו".

גם דודי פטימר העניק לשיר ב-nana10 ביקורת חיובית: "מלבד הטקסט והלחן הקליטים, האיכותיים והבוגרים, קשה לי להגדיר את הסגנון של ברבי בשיר, שכן הוא כמו קורטוב מתמהיל המוזיקה הישראלית כיום: גם פופ, גם מסלסל, גם אתני וגם לטיני, כשעל כל אלה מנצח גוון קולו המיוחד של ברבי שלאט לאט ובבטחה נכונה שועט לעבר זרקורי ההצלחה".

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL997009571711605171/NLI לדף השיר] באתר הספרייה הלאומית

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי בניה ברבי
קטגוריה:שירים בעברית
קטגוריה:שירים שנכתבו על ידי אליעד נחום
קטגוריה:שירים שנכתבו על ידי דודי בר דוד
קטגוריה:שירים שהולחנו על ידי דודי בר דוד
קטגוריה:סינגלים שהגיעו למקום הראשון במצעד הרשמי של גלגלצ
הר הנדסלי

הר הנדסלי (באנגלית: Mount Handsley) הוא הר בהרי קווטרמיין, באדמת ויקטוריה שבאנטארקטיקה.

ההר הוא פסגה במסיב נובהד; והוא ממוקם 3 קילומטרים דרומית - דרום-מזרחית להר נובהד.

ההר מתנשא מעל קרחון פראר (מצפון-מערב לקרחון).

== היסטוריה ==
=== מקור השם ===

שמו של ההר ניתן לו בשנת 1969, על ידי ועדת השמות האנטארקטיים של ניו זילנד.

ההר נקרא על שמו של ג'סי הנדסלי (Jesse Handsley), ימאי באוניית המחקר "דיסקברי" עליה הפליגה משלחת החקר של קפטן רוברט פלקון סקוט. הנדסלי היה אחד מאנשי משלחת המזחלות של סקוט, במסגרתה הגיעו עד קרחון פראר וקרחון טיילור, בשנת 1903.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:6315 הר הנדסלי] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19847 הר הנדסלי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=5958&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר הנדסלי] באתר הגאזט האנטארקטי המשווה SCAR של ממשלת אוסטרליה
* [https://www.skegnessstandard.co.uk/news/memorial-arctic-explorer-skegness-who-sailed-captain-scott-784224 אנדרטה לזכרו של הנדסלי, הוקמה בעיר הולדתו סקגנס]

== הערות שוליים ==

הנדסלי
הנדסלי
מישהו איתי כאן

מישהו איתי כאן הוא אלבום האולפן השני של הזמר-יוצר הישראלי בניה ברבי. האלבום יצא לאור ב-23 במאי 2019, על ידי חברת התקליטים NMC.

== רקע והפקה ==
את האלבום הקליט ברבי במהלך השתתפותו בעונה הרביעית של תוכנית המציאות The Voice ישראל. מן האלבום הצליחו הלהיטים "מישהו איתי כאן", שהגיע למקומות ה-14 וה-13 במצעדים השנתיים של גלגלצ וכאן גימל לשנת תשע"ח בהתאמה, "תפסת לי מקום" שהגיע למקומות ה-8 וה-9 במצעדים השנתיים של גלגלצ וכאן גימל לשנת תשע"ט, "עכשיו הלב פתוח" שהגיע למקום ה-26 במצעד השנתי של גלגלצ, והדואט "ממה את מפחדת" יחד עם אייל גולן, שהגיע למקומות ה-4 וה-5 באותם מצעדים, ואף למקום ה-22 במצעד העשור של כאן גימל.

האלבום הגיע למעמד של אלבום פלטינה על מכירה של 30,000 עותקים. כמו כן, בזכות האלבום זכה ברבי בפרס אקו"ם ל"תגלית השנה".

== רשימת רצועות ==

== הערות שוליים ==

קטגוריה:אלבומי 2019
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
קטגוריה:אלבומי פלטינה בישראל
יחסי מצרים–שוודיה

שגרירות מצרים בסטוקהולם
יחסי מצרים–שוודיה הם היחסים בין מצרים לשוודיה.

== היסטוריה ==
בשנת 1937, שגרירות מצרים בסטוקהולם הייתה השגרירות הערבית והאפריקאית הראשונה שהוקמה בממלכת שוודיה. שתי המדינות נהנות מאז תחילת שנות ה-20 של המאה ה-20 מהיסטוריה ארוכה של שיתוף פעולה תרבותי וכלכלי. מצרים נחשבת לשוק השני בגודלו של שוודיה באזור MENA, שם מייצאת שוודיה בעיקר עץ, מוצרי נייר, מתכות, טלקום והקלטת סאונד. הייבוא העיקרי של מצרים לשוודיה הוא בתחום החקלאות והטקסטיל המורכב מחוטי טקסטיל, בדים, ביגוד ואביזרים. יתר על כן, בשנת 2009, המהנדס ראשיד מוחמד ראשיד, שר המסחר והתעשייה ושר המסחר השוודי, ד"ר אווה ברלינג, ערכו ביקורים זה אצל זה והסכימו על התחלת שיתוף פעולה בין מוסדות פיננסיים שוודים ובנק לפיתוח היצוא כדי להקל על אשראי לקידום שיתוף פעולה וסחר בקרב חברות בשתי המדינות.

== תיירות וחינוך ==
מצרים אירחה מבקרים שוודים רבים לאורך כל השנים, למשל, עד שנת 2010 אירחה מצרים כ-210,000 תיירים שוודים בשנה. המבקרים מגיעים מדי שנה כדי ליהנות מחופי הים האדום, מצלילה בים האדום, ומטיילים לאורך הערים הגדולות של הנילוס. הקשר החיובי בין מצרים לשוודיה בא לידי ביטוי גם בחילופי סטודנטים. כשישה סטודנטים מצרים בשנה מקבלים מלגות מטעם המכון השוודי להשלמת תארים גבוהים יותר בחינוך בשוודיה ו-15 מנהיגים ויזמים צעירים משוודיה וממצרים נפגשים בהחלפת תוכניות מנהיגות.

== נציגויות דיפלומטיות ==
* מצרים מחזיקה בשוודיה שגרירות בסטוקהולם.
* שוודיה מחזיקה במצרים שגרירות בקהיר.

==קישורים חיצוניים==

== הערות שוליים ==
נובהד

נובהד (באנגלית: Knobhead) הוא הר (מסיב) שאינו מכוסה קרח, בהרי קווטרמיין, באדמת ויקטוריה, שבאנטארקטיקה.

גובהו של ההר 2,400 מטרים מעל פני הים.

ההר ממוקם מדרום לקצה המערבי של גבעות קוקרי; ומתנשא מעל קרחון פראר וקרחון טיילור.

== היסטוריה ==
=== גילוי ההר ===

ההר התגלה על ידי המשלחת הבריטית הלאומית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.

=== מקור השם ===

המשלחת נתנה להר את שמו.

השם הוא תיאורי - ההר מזכיר ידית.

== לקריאה נוספת ==

<div class="mw-content-ltr">• P. N. Webb (1963), [https://doi.org/10.1080/00288306.1963.10422069 Geological investigations in southern Victoria land, Antarctica], New Zealand Journal of Geology and Geophysics, 6:3, 361-387, DOI: 10.1080/00288306.1963.10422069</div>

<div class="mw-content-ltr">• SHERWOOD, A.M; KIRK, P.A; WOOLFES, K.J, [https://pascal-francis.inist.fr/vibad/index.php?action=getRecordDetail&idt=6370122 Depositional setting of the Taylor Group, Knobhead area, southern Victoria Land, Antarctica], Rec. - N.Z. Geol. Surv. 1988, Num 35, pp 122-125 ; Illustration, Table ; ref : 18 ref ISSN 0112-465X</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8074 נובהד] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21008 נובהד] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113708 נובהד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=7664&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נובהד] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=8074&fid=antgeo_113 תצלום לוויין של אזור ההר]
* [https://mapcarta.com/25618088 מפת אזור ההר]
* [https://www.marineregions.org/gazetteer.php?p=details&id=9883 נובהד] באתר marineregions
* [https://www.yr.no/place/Antarctica/Other/Knobhead/ מזג אוויר נוכחי מעודכן בנובהד]
** [https://www.yr.no/place/Antarctica/Other/Knobhead/long.html תחזית מזג אוויר עדכנית ארוכת טווח עבור נובהד]
** [https://www.yr.no/place/Antarctica/Other/Knobhead/long.html סטטיסטיקות מזג אוויר ונתוני מזג אוויר היסטוריים עבור נובהד]

== הערות שוליים ==

נובהד
נובהד
יחסי בוסניה והרצגובינה – צ'ילה

יחסי בוסניה והרצגובינה–צ'ילה הם היחסים הבינלאומיים בין בוסניה והרצגובינה לבין הרפובליקה של צ'ילה.

== היסטוריה ==
היחסים בין שתי המדינות ארוכי שנים, וכוננו במקור בשנת 1935, לאחר שקבעו ממשלות צ'ילה ויוגוסלביה הסכמים שונים בנושא מסחרי, תרבותי וביטול אשרות תייר. בשנת 1997, לאחר המלחמה בבוסניה, הורתה צ'ילה על השתתפותם של אנשי קרבינרוס הצ'יליאניים שהצטרפו לכוח המשימה הבינלאומי של המשטרה כמפקחים על המשטרה האזרחית בבוסניה. בשנת 1999 אירחה צ'ילה פליטים מסובניה, אם כי כמעט כולם חזרו לאירופה עקב תנאי המחיה הירודים איתם התקבלו בצ'ילה.

צ'ילה שלחה בשנת 2003 חיילים לבוסניה כחלק מכוח הייצוב של נאט"ו. החל מהשנה שלאחר מכן, מבצע שלום זה הועבר לידי כוח האיחוד האירופי (EUFOR Althea), במסגרת המנדט של האו"ם. לפיכך, צ'ילה ארגנה מאז שליחת כוחות ומשאבים צבאיים לבוסניה והרצגובינה, ששירתו הן בסרייבו והן בבאניה לוקה, ומילאה תפקידים כמו בניית בתים וכערבה לסדר הציבור. צ'ילה אישרה את תמיכתה בהסכמי דייטון ובריבונותה ובשלמותה הטריטוריאלית של בוסניה והרצגובינה, ודחתה את ניסיונות הניתוק של רפובליקה סרפסקה, והיא דוגלת בשמירה על שלטון החוק ברמה הלאומית והבינלאומית.

== ביקורים רשמיים ==
ביולי 2014 ביקר שר ההגנה הצ'יליאני, חורחה בורגוס, בבוסניה והרצגובינה, שם סקר את משימת שמירת השלום הצ'יליאנית במדינה זו וחתם על הסכם שיתוף פעולה הגנתי בסרייבו עם מקבילו הבוסני, זקרייה אוסמיץ'.

== יחסים מסחריים ==
בשנת 2016, המסחר בין שתי המדינות הסתכם ב-1.9 מיליון דולר. המוצרים העיקריים שיצאה צ'ילה היו עורות ומוצרי עור, מאכלי ים מוכנים או משומרים ושזיפים מיובשים, ואילו המוצרים שיוצאו בעיקר על ידי בוסניה והרצגובינה כללו דפילטורים חשמליים והנעלה.

== נציגויות דיפלומטיות ==
* צ'ילה מיוצגת בבוסניה והרצגובינה באמצעות שגרירותה בבודפשט, הונגריה.
* בוסניה והרצגובינה אינה מיוצגת בצ'ילה לא בדרג השגרירות ולא בדרג הקונסוליה.

==קישורים חיצוניים==

== הערות שוליים ==
יחסי אלבניה–צ'ילה

יחסי אלבניה–צ'ילה הם היחסים הבינלאומיים בין אלבניה לבין הרפובליקה של צ'ילה.

== סקירה כללית ==
בשנת 2004 נכנס לתוקפו ההסכם לביטול הוויזה בדרכונים דיפלומטיים ורשמיים שנחתם בין אלבניה לצ'ילה.

המסחר בין שתי המדינות הסתכם ב-1.9 מיליון דולר בשנת 2018, והוא מורכב מיצוא של אלבניה לצ'ילה של מוצרים כמו פרוכרום, הנעלה וחולצות כותנה.

== נציגויות דיפלומטיות ==
* צ'ילה מיוצגת באלבניה באמצעות שגרירותה ברומא, איטליה.
* אלבניה מיוצגת בצ'ילה באמצעות שגרירותה בברזיליה, ברזיל, ובנוסף היא מחזיקה קונסוליה בסנטיאגו דה צ'ילה.

== הערות שוליים ==
דמות חוזרת

דמות חוזרת (באנגלית: Recurring character) היא הופעה קצרה של שחקן כדמות בסדרה או בסרט למשך מספר פרקים קטן יותר מדמות משנה, אך יותר גדול יותר מדמות אורחת. לרוב דמויות המופיעות כך אינם תורמות הרבה לעלילה אך לעיתים כמה פרקי סדרות עוסקות דווקא בדמויות חוזרות. כפי שהשם מרמז, דמות הופכת לחוזרת רק כעבור מספר פרקים ולעיתים לאחר הופעה טובה של השחקן, ההופכת אותו לחלק מהעלילה. לעיתים דמויות שתרמו הרבה בהופעתם הופכים לדמויות קבועות יותר - מה שמכונה באנגלית דמות פורצת (Breakout character), למשל הדמויות אלי גולד מ"האישה הטובה", לאו צ'ינגוויק מ"מופע שנות ה-70", אנג'ל ואוז מ"באפי ציידת הערפדים" ודונה מוס מ"הבית הלבן".

חלק מהופעות אלה חלות רק בסרטי ספין-אוף קצרים, או שמתוכם הדמויות מופיעות. אחרות מתאימות לסיטקומים ולאופרות סבון, בהם דמויות חוזרות יכולות "לרענן" את העלילה הקבועה או להשיב דמויות מצחיקות שאינם חתומות על חוזה (למשל קומיקאים שמשתלבים בתעשייה וכו').

ישנם גם מספר ספרים בהם דמויות יכולות לחזור במספר פרקים. ארתור קונן דויל השתמש מספר פעמים בדמויות חוזרות ב"שרלוק הולמס", בהן גם המפקח לסטרייד, שהפך לדמות מרכזית יותר בעלילה.

==ראו גם==
* דמות משנה
* הופעת אורח
* הופעת קמע

קטגוריה:דמויות בדיוניות
קטגוריה:אמנות הבמה
אוניברסיטת מרקט

אוניברסיטת מרקט (באנגלית: Marquette University) היא אוניברסיטת מחקר פרטית ישועית במילווקי, ויסקונסין, ארצות הברית. את האוניברסיטה הקים ב-1881 ג'ון הני, הבישוף הראשון של הדיוקסיה הקתולית של מילווקי.

המסיונר הצרפתי [[ז'אק מארקט מטיף לאינדיאנים המקומיים]]
האוניברסיטה קרויה על שם ז'אק מארקט, מיסיונר ומגלה ארצות ישועי בן המאה ה-17, שחקר את אזור מדינות ויסקונסין ומישיגן של ימינו. יעודה הראשוני של האוניברסיטה היה לספק חינוך קתולי לאוכלוסיית המהגרים הגרמנים שהגיעו למילווקי באותה תקופה. בראשית דרכה שירתה האוניברסיטה גברים בלבד, אך ב-1909 הייתה למוסד הקתולי הראשון בעולם לחנך סטודנטיות.

האוניבסיטה חברה בהתאחדות המכללות והאוניברסיטאות הישועיות, ולומדים בה כ-12,000 סטודנטים. מרקט היא אחד המוסדות הישועיים הגדולים בארצות הברית, והאוניברסיטה הפרטית הגדולה במדינת ויסקונסין.

באוניברסיטת מרקט 11 בתי ספר וקולג'ים (פקולטות), המלמדים סטודנטים במגוון תוכניות במדעי הטבע, רוח, חברה, בריאות, הנדסה, תקשורת, חינוך, משפטים ורפואת שיניים. באוניברסיטה כ-8,500 סטודנטים לתואר ראשון, וכ-3,300 סטודנטים לתארים מתקדמים, ב-68 מסלולי לימוד לתואר שני ושלישי.

==קישורים חיצוניים==

* 

* 

==הערות שוליים==

קטגוריה:ויסקונסין: חינוך
קטגוריה:מילווקי
קטגוריה:ישועים
קטגוריה:ארצות הברית: אוניברסיטאות ומכללות נוצריות
קטגוריה:ארצות הברית: אוניברסיטאות ומכללות פרטיות
משפחה שנטמעה נטמעה

ההיגד משפחה שנטמעה נטמעה הוא כלל הלכתי לפיו פסולי חיתון שהתערבבו במשפחות כשרות באופן שנשכחה הפסלות שלהם, אינם חוזרים לפסלותם.

==מקור הכלל וטעמו==
הכלל נובע מדברי רבי יצחק המובאים בתלמוד: 

מובאים דברי רבי יוחנן שנמנע מלפרסם שמה של משפחה ידועה בפסלותה משום שגדולי הדור נטמעו בה, בהסתמך על קביעה זו של רבי יצחק.

יש מי שכתב שטעם ההיתר הוא משום שספק ממזר אינו אסור מהתורה, וכאשר נטמע בין הכשרים לא החמירו בכך חכמים.

==שיטות הראשונים בהיקף הכלל==
לשיטת הרמב"ן יש הבחנה בין זמננו לזמן ימות המשיח. בזמננו ההיתר תקף לממזרים שנתערבבו בקהל, ואילו לעתיד לבוא גם ממזרים ידועים (שיהיו עד אותו זמן) יותרו לבוא בקהל ולהתחתן עם הכשרים לחיתון. פסולים משום עבדות ומשום חללות יהיו תקפים גם לעתיד לבוא, וכן ינהג איסור ממזר בממזרים שיוולדו לאחר ההיתר.

לעומת זאת לדעת הרמב"ם והר"ן גם לעתיד לבוא יהיה ההיתר תקף רק ביחס לממזרים שהתערבבו במשפחות הכשרות באופן שנשכחה הפסלות.
=="כסף מטהר ממזרים"==
לכלל זה מצטרפים דברי רבי יהושע בן לוי כסף מטהר ממזרים.

לפי דברי הרי"ף כוונת רבי יהושע בן לוי היא שעל ידי כסף יכול ממזר לקנות שפחה כנענית, לשאת אותה וילדיו שיוולדו ממנה יהיו עבדים כנענים, וכשישחרר את בניו יהיו יהודים.

לעומת זאת לפי דברי רש"י והר"ן הכוונה היא שעל ידי כספם של הממזרים לא נמנעים הכשרים מלהתחתן איתם, ועל ידי כך נטמעים בישראל, וגם לעתיד לבא לא ייפסלו.

==הערות שוליים==

קטגוריה:משפט עברי: דיני משפחה ואישות
קטגוריה:הלכות אישות
קטגוריה:סוגיות תלמודיות
הקואליציה האזרחית (פולין)

הקואליציה האזרחית היא מפלגה בפרלמנט הפולני.
הקואליציה מורכבת מכמה סיעות שהתאחדו בשנת 2018. הבולטות שבהן: מפלגת המצע האזרחי, היוזמה הפולנית, המפלגה המודרנית ומפלגת הירוקים.
== היסטוריה ==
המפלגה הוקמה ב-2018 ובבחירות המקומיות שנערכו באותה השנה בפולין זכתה ב-28 אחוז מקולות המצביעים, ב-8 (מתוך 16) פרובינציות פולין היא הגיעה למקום הראשון ובאחת מהן אף זכתה ברוב הקולות, מועמדי המפלגה נבחרו לראשות העיר ב-19 ערים. בסיס התמיכה של הקואליציה הן הערים הגדולות ומערב פולין. לעומת זאת, במזרח פולין ובכפרים התמיכה בה חלשה יותר.

ב-2019 הצטרפו מפלגת הירוקים הפולנית ומפלגת אוטונומיה לשלזיה לסיעה. בבחירות אותה השנה התמודדה המפלגה לראשונה לפרלמנט הפולני וזכתה ב-134 מושבים בסיים (מתוך 460) וב-43(מתוך 100) מושבים בסנאט, והייתה למפלגה השנייה בגודלה בפרלמנט.

בבחירות לנשיאות פולין ביולי 2020 התמודד מטעם הקואליציה רפאל צ'אסקובסקי שהפסיד בסיבוב השני עם 48.9 אחוז מהקולות למועמד חוק וצדק אנדז'יי דודה שקיבל 51.1 אחוז מהקולות.

בשנת 2023 התחולל מהפך בפולין. המפלגה השיגה את אחוז הקולות השני בגודלו ויחד עם שותפותיו, מפלגת המרכז-ימין "הדרך השלישית" ומפלגת "השמאל החדש", השיגה רוב בפרלמנט הפולני.<ref></ref>

==קישורים חיצוניים==

* 

==הערות שוליים==

קטגוריה:פולין: מפלגות ליברליות
לטאה מוכתמת-צד

לטאה מוכתמת-צד (שם מדעי: Uta stansburiana) היא מין של לטאה מהמשפחה לטאות מקרינות, החיה בדרום ארצות הברית וצפון מקסיקו באזורים צחיחים ומדבריים.

==תיאור==
זוהי לטאה קטנה שאורכה הכולל עד 60 מילימטרים בזכרים, כשהנקבות קטנות מעט יותר. הלטאה היא קרובה רחוקה של האיגואנה, והיא בעלת מבנה גוף דומה, הכולל רגליים שריריות וחזקות, רכס קצר של קוצים לאורך עמוד השדרה וראש בעל לסתות גדולות. לטאות אלה בעלות צבעים רבגוניים בגווני חום-אדמדם עד קרם ועל הגב והצדדים פסים כתומים או צהובים עד כחולים ומעט שחורים. שני הזוויגים משתמשים בצבעיהם למטרות ראווה.

בעונת הרבייה הזכרים מנצלים סלעים טבעיים, בהם הם משתמשים כזירות תצוגה ו"מנופפים" מהסלעים הגבוהים באזור לנקבות. הם מתחרים אחד בשני באגרסיביות כדי למשוך כמה שיותר נקבות לסלעים הגבוהים והחמימים ביותר. לעיתים רחוקות, הצאצאים נולדים מגוף אם שמתה כבר, לאחר מאמצים גדולים, אך לרוב הנקבות מטילות מגוון ביצים בסביבת הזכר השליט באזור.

הלטאות הן ציידות של פרוקי-רגליים מדבריים שונים, והם צדים בהתאם לגודלם, כך שהנקבות הקטנות יותר מחפשות פחות מזון. בתורם הם עלולות להיטרף בידי עופות דורסים, נחשים, שועלים וראקונים. להגנה הם נמלטות במהירות לנקיקי סלעים צרים.

==תת-מינים==
* Uta stansburiana stansburiana
* Uta stansburiana nevadensis
* Uta stansburiana uniformis
* Uta stansburiana elegans
* Uta stansburiana stellata
* Uta stansburiana concinna
* Uta stansburiana martinensis
* Uta stansburiana taylori

ישנם תת-מינים נוספים שהתבטלו או אף הפכו למינים עצמאיים.

==קישורים חיצוניים==

==הערות שוליים==

קטגוריה:בעלי חיים שתוארו ב-1852
קטגוריה:טקסונים שתוארו בידי שארל פרדריק ז'ראר
קטגוריה:ערכים שבהם תבנית בריטניקה אינה מתאימה
קטגוריה:לטאות מקרינות
קטגוריה:ארצות הברית: זוחלים
קטגוריה:בעלי חיים מדבריים באמריקה הצפונית
הרצל הלאלי

הרצל הלאלי (נולד ב־1951) שירת כקצין קשר ראשי בצה"ל, בדרגת תת-אלוף.

==ביוגרפיה==

הרצל הלאלי נולד בשנת 1951 בנתניה, להורים שעלו מעיראק. גדל במעברת אור יהודה, ברמת גן ובפרדס כץ. למד בבית הספר המקצועי "מקס פיין" בתל אביב, במגמת טכנאות אלקטרוניקה. ב־1970 התגייס לצה"ל ושירת כטכנאי בית מלאכה קשר. בשנת 1972 סיים קורס קציני קשר. שירת כקצין קשר בגדוד 'ברק' של חטיבת גולני, ובתפקידו זה השתתף במבצע קלחת 4 בדרום לבנון. במלחמת יום הכיפורים שירת בחטיבה זו כסגן קצין קשר חטיבתי, ולחם בקרבות ברמת הגולן ובמובלעת הסורית.

שירת כמפקד צוות בקורס קציני קשר בבה"ד 7 ולאחר מכן כקצין קשר חטיבתי בחטיבה 188. למד הנדסת חשמל בטכניון ולאחר מכן שירת כקצין מטה במחלקת תכנון ארוך טווח במפקדת קצין קשר ואלקטרוניקה ראשי (מקשר"ר). במלחמת שלום הגליל היה קצין קשר במסוק הרמטכ"ל. בשנת 1983 עלה לדרגת סא"ל ומונה לקצין קשר באוגדה 162 שהייתה בתעסוקה מבצעית בלבנון. בשנת 1984 מונה לסגן מפקד קשר ואלקטרוניקה פיקודי (מקשא"פ) של פיקוד המרכז ובשנת 1986 מונה למפקד גדוד הקשר הפיקודי. בשנת 1987 עלה לדרגת אל"ם ומונה למקשא"פ מרכז, תפקיד אותו מילא באינתיפאדה הראשונה. שירת כמפקד מרכז התקשורת הנייחת הצבאית (גם בתקופת מלחמת המפרץ). למד במכללה לביטחון לאומי ולאחר מכן מונה לרמ"ח אג"ם במקשר"ר. בשנת 1994 קודם לדרגת תא"ל ומונה לראש חטיבת המחשוב, שאותה הקים, ואליה הועברו ממר"ם, יחידת אג"ם למחשב, בית הספר למקצועות המחשב ועוד.

בספטמבר 1996 מונה לקצין קשר אלקטרוניקה ומחשבים ראשי. בתקופה זו נדרש צה"ל, כמו יתר העולם, להתמודד עם "באג 2000". ביוני 1999 הוכפף החיל, על-פי החלטת הרמטכ"ל שאול מופז ובניגוד לעמדתו של הלאלי לאגף הטכנולוגיה והלוגיסטיקה, וחלק מתפקידיו הועברו לחטיבת תקשוב שהוקמה ובאגף המבצעים. הלאלי סיים את תפקידו זה ביולי 1999.

לאחר שחרורו מצה"ל מונה לסמנכ"ל לטכנולוגיות ופיתוח עסקי תקשורת בחברת דנקנר השקעות, ולאחר מכן סמנכ"ל בחברת תדיראן מערכות אלקטרוניות. ביוני 2004 מונה למנכ"ל תדיראן טלקום, ושימש בתפקיד זה עד מרץ 2007.

חבר הוועד המנהל של העמותה להנצחת חללי חיל הקשר והתקשוב.

בעל תואר ראשון בהנדסת חשמל מהטכניון בחיפה, ותואר שני במדעי המדינה מאוניברסיטת חיפה, בוגר קורס מח"טים והמכללה לביטחון לאומי.

==קישורים חיצוניים==
* 

==הערות שוליים==

קטגוריה:תתי-אלופים בצה"ל
קטגוריה:קציני קשר ראשיים
קטגוריה:בוגרי התיכון המקצועי ע"ש מקס פיין
קטגוריה:בוגרי הטכניון - מכון טכנולוגי לישראל
קטגוריה:בוגרי המכללה לביטחון לאומי
קטגוריה:מנכ"לים יוצאי שירות קבע בצה"ל
קטגוריה:ישראלים שנולדו ב-1951
דיסקוטון

דיסקוטון (באנגלית: Diskoton) היא חברת תקליטים שפעלה בסרייבו בתקופת הרפובליקה הפדרלית הסוציאליסטית של יוגוסלביה.

החברה הוקמה בשנת 1972 על ידי אסים חבריץ' שהיה עובד של Beograd Disk. בתחילת פעילותה החברה פעלה כחברת בת של חברה עירונית Park. חברת האם ניהלה פארק שעשועים וגן חיות של העיר ומשרדי Diskoton הוקמו בשטח זה. פס הייצור של החברה התבסס על ציוד שנרכש בצרפת ובשנת 1973 נוצרו תקליטים ראשונים. עד לשנת 1975 ביכולתם היה לייצר רק EP וסינגלים, אך בסוף 1975 נרכש ציוד ליצירת אריך-נגן וקלטות. בתחילת שנות ה-80 של המאה ה-20 ייצור התקליטים עבר בהדרגה לבלגרד.

לאחר תחילת מלחמת בוסניה בשנת 1992 החברה הפסיקה להתקיים. במהלך הפצצות על סרייבו ארכיון החברה נהרס ועתה לא ניתן לקבל הקלטות חדשות באיכות גבוהה.

בחברה היו רשומים אמנים שהתבססו בבוסניה והרצגובינה לרבות מילדין שוביץ' וחאליד בשליץ'.

בשנת 2000 בסרייבו הוקמה חברה Sarajevo Disk ואמני החברה שעדיין פעילים עברו לחברה החדשה.

==קישורים חיצוניים==
* [https://www.discogs.com/label/61922-Diskoton מידע על החברה]

קטגוריה:חברות תקליטים
קטגוריה:יוגוסלביה: תרבות
קטגוריה:בוסניה והרצגובינה: תרבות
קטגוריה:סרייבו
Dirty Mind

Dirty Mind (בסלנג עברית: ראש כחול) הוא אלבום האולפן השלישי של המוזיקאי האמריקאי פרינס. הוא יצא לאור ב־8 באוקטובר 1980 על ידי "וורנר ברדרס רקורדס". פרינס הלחין, הפיק ועיבד את האלבום באולפן הביתי שלו במיניאפוליס, מינסוטה בחודשים מאי–יוני 1980.

מבקרי מוזיקה ראו ב־"Dirty Mind" את אלבומו הגדול הראשון של פרינס – אלבום יצירתי ונועז. מילות השירים עסקו בארוטיקה באופן קיצוני, ישיר ואף פרובוקטיבי (פרינס התייחס לכך: "לא הייתי במתכוון פרובוקטיבי, הייתי במתכוון אני"). האלבום דורג במקום ה־326 ברשימת 500 האלבומים הגדולים בכל הזמנים של רולינג סטון שהתפרסמה ב־2020, ירידה מהמקום ה־206 שדורג בו ברשימה של 2012.

== רקע==
בריאיון שנערך עמו כמה חודשים לפני תחילת ההקלטות לאלבומו השני, Prince, אמר פרינס בן ה־20: 
ב־"Dirty Mind" עשה פרינס כל מאמץ אפשרי להוכיח שאכן אינו ביישן, עם פרסום האלבום, שלא היה בוטה כמוהו מבחינה מינית עד אז – אלבום שפתח את הפתח לאלבומים רבים באותו קו.

===הקלטת האלבום===
במהלך אביב 1980 הצטרפו פרינס וחברי להקת הליווי שלו דז דיקרסון , , המתופף בובי ז. והקלידנים דוקטור פינק וגייל צ'פמן לריק ג'יימס , מתחרה של פרינס, כמופע החימום שלו במשך תשעה שבועות של סיבוב ההופעות שלו.

לאחר תום סיבוב ההופעות של ג'יימס חזר פרינס למינסוטה, שכר בית בוייזאטה , והקים אולפן הקלטות בסיסי, במימון חברת התקליטים שלו. אף שהבית היה צפוף, פרינס היה מרוצה: , אמר לרולינג סטון.

חברי להקת הליווי תרמו לאלבום. דוקטור פינק כתב את ריף הקלידים סביבו נבנה שיר הנושא. הוא אף הפיק את השיר.

צליל האלבום הוא צליל דמו גולמי נוקשה, מנוגד באופן בולט לצליל המלוטש של שני אלבומיו הקודמים.

== הצלחה מסחרית ==
"Dirty Mind" הגיע למקום ה־45 במצעד בילבורד 200 ולמקום השביעי במצעד אלבומי ה-R&B/היפ-הופ. ב־20 ביוני 1984 הוכתר האלבום כאלבום זהב על ידי איגוד תעשיית ההקלטות האמריקאי (RIAA). בעקבות מותו של פרינס ב־2016 נכנס האלבום מחדש למצעד בילבורד 200 וכן נכנס לראשונה למצעדים בבריטניה, צרפת ושווייץ.

=== סינגלים ===
הסינגל הראשון, "Uptown", הגיע למקום ה־101 במצעד Bubbling Under Hot 100 Singles ולמקום החמישי במצעד שירי ה-R&B/היפ-הופ. הסינגל השני, "Dirty Mind", הגיע למקום ה־65 במצעד שירי ה-R&B/היפ הופ. כמו כן, "Uptown" ,"Dirty Mind" ו־"Head" יצאו ביחד והגיעו למקום החמישי במצעד שירי הדאנס קלאב.

"Head" נכלל בסרט "כמו אוויר לנשימה" .

== יחס הביקורת ==

סטיבן תומאס ארלוויין, מבקר AllMusic, כתב:

דייוויד בראון, מבקר אנטרטיינמנט ויקלי, כתב: 

סימון פרייס, מבקר הגרדיאן, כתב: 

== רשימת השירים ==

== משתתפים ==
* פרינס – כל תפקידי הזִמרה והביצועים הכליים, למעט הבאים:
* ליסה קולמן – זמרת רקע ב־"Head".
* דוקטור פינק – סינתיסייזר ב־"Dirty Mind" (כתב את ריף הקלידים סביבו בנוי השיר) וב־"Head".

== מצעדים ומכירות ==
=== מצעדים שבועיים ===

*לאחר מותו של פרינס צעד האלבום מחדש

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| זהב 
| 500,000
|}

==קישורים חיצוניים==

==ביאורים==	

== הערות שוליים ==

קטגוריה:אלבומי 1980
קטגוריה:אלבומי פרינס
קטגוריה:אלבומים באנגלית
קטגוריה:אלבומים שהוקלטו באולפן ביתי
קטגוריה:אלבומי חברת וורנר רקורדס
יחסי סרי לנקה – צ'ילה

יחסי סרי לנקה–צ'ילה הם היחסים הבינלאומיים בין הרפובליקה של צ'ילה לבין הרפובליקה הסוציאליסטית הדמוקרטית של סרי לנקה.

== היסטוריה ==
פבלו נרודה היה הקונסול הכבוד של צ'ילה בציילון בין ינואר 1929 ליוני 1930.<ref></ref> באותה תקופה, הוא הואשם בהתעללות מינית, אך אף על פי שהודה בכך, המקרה לא השפיע על הקריירה הדיפלומטית שלו.

== יחסים כלכליים ==
צ'ילה היא היבואנית הגדולה ביותר של תה סרי לנקה באמריקה הלטינית, ותרבות התה הצ'יליאנית היא עם הצריכה הגבוהה ביותר לנפש באזור; בעוד סרי לנקה מייבאת מצ'ילה בעיקר מקרל, יין אדום וקרטון.

== נציגויות דיפלומטיות ==
* צ'ילה מיוצגת בסרי לנקה באמצעות שגרירותה בניו דלהי, הודו, ובנוסף היא מחזיקה קונסוליית כבוד בקולומבו.
* סרי לנקה מיוצגת בצ'ילה באמצעות שגרירותה בברזיליה, ברזיל, ובנוסף היא מחזיקה קונסוליה כללית בסנטיאגו דה צ'ילה.

== הערות שוליים ==